**TOČKA 2. DNEVNOG REDA**

**Donošenje Odluke o prihvaćanju Polugodišnjeg izvještaja o izvršenju proračuna općine Dubravica od 01.01.2019.-30.06.2019. godine**

**TOČKA 3. DNEVNOG REDA**

**Donošenje Odluke o primanju na znanje Izvješća Općinskog načelnika o svom radu za razdoblje od 01.01-30.06.2019. godine**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

**Općinsko vijeće**

**KLASA:**021-05/19-01/5

**URBROJ:** 238/40-02-19-

Dubravica, 13. rujna 2019.

Na temelju članka 35. b. stavka 1. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17) i članka 21. i 40. Statuta Općine Dubravica (Službeni glasnik Općine Dubravica br. 1/18) Općinsko vijeće Općine Dubravica na svojoj 19. sjednici održanoj 13. rujna 2019. godine donosi

**ODLUKU**

**o primanju na znanje Izvješća Općinskoga načelnika o svom radu**

**za razdoblje od 01.01.- 30.06.2019. godine**

**Članak 1.**

Ovom se Odlukom prima na znanje Izvješće Općinskog načelnika o svom radu za razdoblje od 1. siječnja do 30. lipnja 2019. godine.

**Članak 2.**

Ova Odluka stupa na snagu osmog dana od dana objave u “Službenom glasniku Općine Dubravica”.

PREDSJEDNIK OPĆINSKOG VIJEĆA

Ivica Stiperski

**TOČKA 4. DNEVNOG REDA**

**Donošenje Odluke o izmjenama i dopunama Odluke o utvrđivanju svojstva nerazvrstane ceste javnog dobra u općoj uporabi**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

**Općinsko vijeće**

KLASA:021-05/19-01/5

URBROJ: 238/40-02-19-

Dubravica, 13. rujna 2019. godine

Na temelju članka 35. Zakona o lokalnoj i područnoj samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13,137/15 i 123/17) i članka 21. Statuta Općine Dubravica (Službeni glasnik Općine Dubravica 01/18) Općinsko vijeće Općine Dubravica na 19. sjednici Općinskog vijeća Općine Dubravica, održanoj dana 13. rujna 2019. godine, donosi

**ODLUKU O IZMJENAMA I DOPUNAMA**

**Odluke o utvrđivanju svojstva nerazvrstane ceste**

**javnog dobra u općoj uporabi**

**I**

Ovom Odlukom o izmjenama i dopunama mijenja se točka I. Odluke o utvrđivanju svojstva nerazvrstane ceste javnog dobra u općoj uporabi (Službeni glasnik Općine Dubravica broj 02/19) i glasi:

*Utvrđuje se svojstvo nerazvrstane ceste, javnog dobra u općoj uporabi u vlasništvu Općine Dubravica za nerazvrstanu cestu:*

1. ***Kumrovečka cesta,*** *(k.č.br. 2017/2, 2021/5, 2294 k.o. Dubravica)*
2. ***II. Odvojak Svetog Vida,*** *(k.č.br. 2258/2, 2281, 2282, 2283, 2287 k.o. Dubravica)*
3. ***Vinogradski put,****(k.č.br. 1745, 1755, 1759/5, 1764/1, 1765/1, 1765/2, 1766, 1792/3, 2297, 2298 k.o. Dubravica)*
4. ***II. Sutlanska cesta,*** *(k.č.br. 1295, 1300, 1301, 1305, 1306, 1310 k.o. Prosinec)*
5. ***Rozganska cesta,*** *(k.č.br. 536/6 k.o. Dubravica)*
6. ***Ulica Matije Gupca,*** *(k.č.br. 3469/1, 3469/3 k.o. Kraj)*
7. ***Vinski put,*** *(k.č.br. 337/3, 339, 449/3, 2273, 2275 k.o. Dubravica)*

**II**

Ostale odredbe Odluke o utvrđivanju svojstva nerazvrstane ceste javnog dobra u općoj uporabi ostaju nepromijenjene.

**III**

Ovu Odluku o izmjenama i dopunama Odluke o utvrđivanju svojstva nerazvrstane ceste javnog dobra u općoj uporabi dužni su provesti Državna geodetska uprava, PUK Zagreb, Odjel za katastar nekretnina Zaprešić i Općinski sud u Novom Zagrebu, Stalna služba u Zaprešiću, Zemljišno-knjižni odjel.

**IV**

Ova Odluka o izmjenama i dopunama Odluke o utvrđivanju svojstva nerazvrstane ceste javnog dobra u općoj uporabi stupa na snagu prvog dana od dana objave u Službenom glasniku Općine Dubravica.

Predsjednik Općinskog vijeća

Ivica Stiperski

**TOČKA 5. DNEVNOG REDA**

**Donošenje Odluke o visini osnovice i koeficijenta za obračun plaće službenika i namještenika u Jedinstvenom upravnom odjelu Općine Dubravica**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

**Općinsko vijeće**

KLASA:021-05/19-01/5

URBROJ: 238/40-02-19-

Dubravica, 13. rujna 2019. godine

Na temelju članka 9. i 10. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10), članka 1. Dodatka I. Kolektivnom ugovoru za državne službenike i namještenike („Narodne novine“ 2/2019) i članka 21. Statuta Općine Dubravica („Službeni glasnik Općine Dubravica“ br. 1/18), Općinsko vijeće Općine Dubravica na svojoj 19. sjednici održanoj 13. rujna 2019. godine donosi

**ODLUKU**

**o visini osnovice i koeficijenta za obračun plaće službenika i namještenika u Jedinstvenom upravnom odjelu Općine Dubravica**

**Članak 1.**

Plaću službenika, odnosno namještenika u Jedinstvenom upravnom odjelu Općine Dubravica čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće u visini od **5.695,87 ~~5.584,19~~ kuna bruto**, uvećan za 0,5% za svaku navršenu godinu radnog staža.

**Članak 2.**

Ovom se Odlukom određuje visina koeficijenata složenosti poslova radnih mjesta kako slijedi:

* Koeficijent za obračun plaće **pročelnika** Jedinstvenog upravnog odjela određuje se u visini od **1,80**.
* Koeficijent za obračun plaće **višeg referenta** Jedinstvenog upravnog odjela određuje se u visini od **1,5**.
* Koeficijent za obračun plaće **referenta-voditelja računovodstva** Jedinstvenog upravnog odjela određuje se u visini od **1,45.**
* Koeficijent za obračun plaće **referenta-komunalnog redara/komunalnog djelatnika** Jedinstvenog upravnog odjela određuje se u visini od **1,10.**

**Članak 3.**

Ova Odluka stupa na snagu 01. listopada 2019. godine i objaviti će se u Službenom glasniku Općine Dubravica.

**Članak 4.**

Stupanjem na snagu ove Odluke prestaje važiti Odluka o visini osnovice i koeficijenata za obračun plaće službenika i namještenika u Jedinstvenom upravnom odjelu Općine Dubravica („Službeni glasnik Općine Dubravica“ br. 1/19).

**Predsjednik Općinskog vijeća**

**Općine Dubravica**

**Ivica Stiperski**

**TOČKA 6. DNEVNOG REDA**

**Donošenje Zaključka o sudjelovanju Općine Dubravica na 21. Sajmu gospodarstva u Zaprešiću**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

**Općinsko vijeće**

**KLASA:** 021-05/19-01/5

**URBROJ:** 238/40-02-19-

Dubravica, 13. rujna 2019. godine

Na temelju članka 21. Statuta Općine Dubravica („Službeni glasnik Općine Dubravica“ br. 1/18) Općinsko vijeće Općine Dubravica na svojoj 19. sjednici održanoj dana 13. rujna 2019. godine donosi

**ZAKLJUČAK**

**o sudjelovanju Općine Dubravica**

**na 21. Sajmu gospodarstva u Zaprešiću**

**Članak 1.**

Ovim se Zaključkom odobrava sudjelovanje Općine Dubravica na 21. Sajmu gospodarstva u Zaprešiću.

**Članak 2.**

Financijska sredstva za podmirenje troškova sudjelovanja na 21. Sajmu gospodarstva odobravaju se sa proračunske skupine konta 3523 – Sajam gospodarstva.

**Članak 3.**

Ovaj Zaključak stupa na snagu danom donošenja, a objavit će se u „Službenom glasniku Općine Dubravica“.

**OPĆINSKO VIJEĆE OPĆINE DUBRAVICA**

**Predsjednik Ivica Stiperski**

**TOČKA 7. DNEVNOG REDA**

**Zamolbe građana**

1. Molba za financijsku pomoć – Proksima, udruga za edukaciju i razvoj
2. Zamolba za donaciju – Udruga roditelja poginulih branitelja domovinskog rata Zaprešić

**TOČKA 8. DNEVNOG REDA**

**Informacije i prijedlozi**

**TOČKA 9. DNEVNOG REDA**

**Razno**

**DOPUNA DNEVNOG REDA**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA PRIJEDLOG**

**Općinsko vijeće**

KLASA:021-05/19-01/5

URBROJ: 238/40-02-19-

Dubravica, 13. rujna 2019. godine

Na temelju članaka 17. stavka 1., članka 33. stavka 1. Zakona o sustavu civilne zaštite („Narodne novine“ br. 82/15, 118/18), članka 13. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ br. 69/16), Procjene rizika od velikih nesreća Općine Dubravica i članka 21. Statuta Općine Dubravica („Službeni glasnik Općine Dubravica“ br. 01/18) Općinsko vijeće Općine Dubravica na svojoj 19. sjednici održanoj 13. rujna 2019. godine donosi

**ODLUKU**

**o osnivanju postrojbi civilne zaštite**

**na području Općine Dubravica**

***Članak 1.***

Ovom Odlukom utvrđuju se specijalnost i veličina postrojbi civilne zaštite za područje Općine Dubravica.

***Članak 2.***

Temeljem utvrđenih činjenica osniva se postrojba civilne zaštite, i to:

1. postrojba opće namjene 33 obveznika

***Članak 3.***

Ova se Odluka dostavlja Ministarstvu unutarnjih poslova Republike Hrvatske, Ravnateljstvu civilne zaštite na daljnje postupanje.

***Članak 4.***

Ova Odluka stupa na snagu prvog dana od dana objave u „Službenom glasniku Općine Dubravica“.

Stupanjem na snagu ove Odluke prestaje vrijediti Odluka o osnivanju postrojbi civilne zaštite na području Općine Dubravica (Službeni glasnik Općine Dubravica broj 4/11).

PREDSJEDNIK OPĆINSKOG VIJEĆA

Ivica Stiperski